શિવજી જ્યારે અસુરો હણીને આવ્યા ત્યારે ઉમિયાજી બોલ્યા કે ‘હે દેવ, તમારી ગેરહાજરીમાં આ પૂતળાંઓ સાથે રમીને મેં વખત વિતાવ્યો છે. તમે સૃષ્ટિનાં કર્તાહર્તા છો. પૂતળાંને સજીવન કરી આપો.’ ભગવાને ઉમિયાજીની ઇચ્છા પૂર્ણ કરી. નિર્જિવ પૂતળાંમાં પ્રાણ પ્રગટાવ્યા. શિવ પાર્વતીએ મળીને પૂતળાંની બાવન જોડીઓને પરણાવી. એમાંથી કડવા પાટીદારોની પેટા જ્ઞાતિઓ ઊતરી આવી. પાટીદારોની આ બાવન શાખાઓએ પોતાની જીવનદાત્રી માતા ઉમિયાજીને કુળદેવી તરીકે સ્થાપી તેમની પૂજા અર્ચના શરૂ કરી.•